CELEX: 62020TN0250
Language: hr
Date: 2020-04-29 00:00:00
Title: Predmet T-250/20: Tužba podnesena 29. travnja 2020. – Moviescreens Rental protiv EUIPO-a – the airscreen company (AIRSCREEN)

10.8.2020   
            
            
               HR
            
            
               Službeni list Europske unije
            
            
               C 262/28
            
         
      Tužba podnesena 29. travnja 2020. – Moviescreens Rental protiv EUIPO-a – the airscreen company (AIRSCREEN)
      (Predmet T-250/20)
      (2020/C 262/38)
      Jezik na kojem je tužba podnesena: njemački
      
         Stranke
      
      
         Tužitelj: Moviescreens Rental GmbH (Damme, Njemačka) (zastupnici: D. Schulz i P. Stelzig, odvjetnici)
      
         Tuženik: Ured Europske unije za intelektualno vlasništvo (EUIPO)
      
         Druga stranka pred žalbenim vijećem: the airscreen company GmbH & Co. KG (Münster, Njemačka)
      
         Podaci o postupku pred EUIPO-om
      
      
         Nositelj spornog žiga: druga stranka pred žalbenim vijećem
      
         Predmetni sporni žig: figurativni žig Europske unije AIRSCREEN – žig Europske unije br. 3 244 66
      
         Postupak pred EUIPO-om: postupak za proglašavanje žiga ništavim
      
         Pobijana odluka: odluka četvrtog žalbenog vijeća EUIPO-a od 12. veljače 2020. u predmetu R 2527/2018-4
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  izmijeni pobijanu odluku u dijelu u kojem je žalbeno vijeće u njoj potvrdilo odluku Odjela za poništaje kojom je on odbio zahtjev za proglašavanje osporavanog žiga ništavim u pogledu spornih proizvoda u ovom predmetu iz
                  razreda 9.: Kino zasloni na napuhavanje; veliki video zasloni; srebrni zasloni,
                  razreda 17.: Okviri od polivinilklorida (PVC) ispunjeni zrakom; savitljive PVC folije,
                  razreda 19.: Nemetalne prenosive konstrukcije; nemetalni okviri velikih zaslona,
               
            
                  —
               
               
                  EUIPO-u naloži snošenje troškova.
               
            
         Tužbeni razlozi
      
      
                  —
               
               
                  Povreda članka 59. stavka 1. točke (a) i članka 59. stavka 3. u vezi s člankom 7. stavkom 1. točkom (c) Uredbe (EU) 2017/1001 Europskog parlamenta i Vijeća;
               
            
                  —
               
               
                  Povreda članka 59. stavka 1. točke (a) i članka 59. stavka 3. u vezi s člankom 7. stavkom 1. točkom (b) Uredbe (EU) 2017/1001 Europskog parlamenta i Vijeća.